

**Қазақстан Республикасының қаржылық тұрақтылығын қамтамасыз етудің**

**кейбір мәселелері туралы**

**БАСПАСӨЗ РЕЛИЗІ**

*Астана қ. 2023 жылғы 22 мамыр*

Қазақстан Ұлттық Банкі (бұдан әрі – ҚҰБ) «Қазақстан Республикасының қаржылық тұрақтылығын қамтамасыз етудің кейбір мәселелері туралы» Қазақстан Республикасы Үкіметі қаулысының жобасын (бұдан әрі – Жоба) әзірлегені туралы хабарлайды.

Жобада екінші деңгейдегі банктердің қолма-қол Ресей рублін бір реттік тәртіппен Қазақстан Республикасынан әкетуге рұқсаты көзделеді. Қолма-қол рубльді қолма-қол ақшасыз нысанға конвертациялау және банктердің корреспонденттік шоттарын толтыру мақсатында рұқсат енгізіледі.

Қаулы қол қойылған күнінен бастап қолданысқа енеді және 2024 жылғы 1 қаңтарға дейін қолданылады.

Жобаның толық мәтінімен: <https://legalacts.egov.kz/npa/view?id=14572622> ашық нормативтік құқықтық актілердің ресми интернет-порталында және ҚҰБ сайтында танысуға болады.

**Толығырақ ақпаратты БАҚ өкілдері мына телефон бойынша алуына болады:**

8 (7172) 77–52–10

e-mail: press.nationalbank.kz

[www.nationalbank.kz](http://www.nationalbank.kz)